Форман је режирао неколико чешких филмова у Чехословачкој. Међутим, када су војне снаге Совјетског Савеза и Варшавског пакта 1968. године ушле у Праг да би прекинуле „Прашко прољеће“, он је већ био у Паризу преговарајући око снимања свог првог америчког филма. Филмски студио у којем је радио у Прагу га је отпустио, уз тврдње да бесправно борави ван земље. Преселио се у Њујорк, гдје је касније почео да ради као предавач Универзитету Колумбија; постао је један од два предсједника одсјека за филм на овом универзитету. Један од његових ученика је био и Џејмс Манголд, ког је Форман савјетовао у вези са сценографијом.